ఆక్రమణల పర్వం (కృష్ణాజిల్లా) - Latest Telugu News Telugumuchatlu.com
జిల్లాలో జడ్పీకి చెందిన పలు స్థలాలు అక్రమార్కుల పరమవుతున్నాయి. చాలా చోట్ల విలువైన భూములు ఆక్రమణల చెరలో మగ్గుతున్నాయి. చాలా వాటికి కనీసం దస్త్రాలు కూడా లేకపోవడంతో అక్రమార్కులకు వరంగా మారింది. చాలా వరకు పాఠశాలల ఆటస్థలాలు ఆక్రమణలకు గురయ్యాయి. ఈ నేపథ్యంలో ఆస్తుల స్వాధీనం, పరిరక్షణపై జిల్లా పరిషత్త్ దృష్టి సారించింది. రెవెన్యూ అధికారుల సాయంతో రికార్డులను పరిశీలించి.. మార్పు, చేర్పులు చేస్తున్నారు. ఈ కసరత్తుకు పలు అడ్డంకులు ఎదురవుతున్నాయి. సర్వేయర్ల కొరత తీవ్రంగా ఉండటంతో ఇబ్బందులు ఎదురవుతున్నాయి.
విజయవాడ, బందరు, గుడివాడ, నూజివీడు డివిజన్లలో కలిపి మొత్తం జిల్లాలో 1145.13 ఎకరాల స్థలాలు ఉన్నాయి. వీటిలో అత్యధికంగా జడ్పీ ఉన్నత పాఠశాలలకు సంబంధించి 396.02 ఎకరాలు, ఇతర పాఠశాలల భూములు 34.40 ఎకరాలు ఉన్నాయి.
ఆ తర్వాత ఇతర జడ్పీ స్థలాలు 296.58 ఎకరాలు ఉన్నాయి. స్థానిక సంస్థలకు చెందిన చెరువులు, బావులు, సత్రాలు, కార్యాలయ భవనాలు, క్వారీ భూములు, అతిథి గృహాలు, ఆసుపత్రులు ఇందులో తదితరాలు ఉన్నాయి. జగ్గయ్యపేట, గన్నవరం, చిల్లకల్లు, కంచికచర్లలో ఖాళీ భూములు ఉన్నాయి. గత పాలకవర్గాలు వీటి పరిరక్షణపై దృష్టి సారించకపోవడంతో అక్రమార్కులు ఆడిందే ఆటగా మారింది. పలు చోట్ల భూములు అన్యాక్రాంతమయ్యాయి. దాతలు అప్పట్లో ఇచ్చిన స్థలాలను జడ్పీ పేరున కొన్నిచోట్ల మార్చలేదు. దీన్ని అవకాశంగా తీసుకుని పాక్షికంగా ఆక్రమించేశారు. ఇందులో పాఠశాలల స్థలాలే ఎక్కువగా ఉన్నాయి.
స్థలాల పరిరక్షణ విషయంలో ప్రజాప్రతినిధులు పెద్దగా దృష్టి సారించకపోవడంతో ఏళ్ల తరబడి సమస్య అపరిష్కృతంగా మిగిలిపోతోంది. చాలా వాటి విషయంలో కోర్టుల్లో కేసులు నడుస్తున్నాయి. రెవెన్యూ అధికారులు కూడా స్పందించడం లేదు. చాలా మంది ప్రజాప్రతినిధులు ఆక్రమణదారులకు వత్తాసు పలుకుతున్నారు. వారి చెరలో ఉన్న వాటిని క్రమబద్ధీకరించాలని జిల్లా పరిషత్తుపై ఒత్తిడి తెస్తున్నారు. నందిగామలోని సర్వే నెం. 471/2, 472/3లో క్వారీ ప్రాంతం ఉంది. దీన్ని పలువురు ఆక్రమించి నివాసం ఉంటున్నారు. ఈ స్థలాన్ని వారి పేరిట క్రమబద్ధీకరించాలని ప్రజాప్రతినిధి ఒకరు గట్టిగా డిమాండ్‌ చేస్తున్నారు.
కైకలూరు నియోజకవర్గంలోనూ ఇదే పరిస్థితి. కలిదిండి మండలం కోరుకొల్లు చెరువు ఆక్రమణకు గురై 17 మంది అనుభవంలో ఉంది. ఈ స్థలాన్ని ఆక్రమించుకున్నవారి పేరిట పట్టాలు ఇప్పించాలని ప్రజాప్రతినిధి ఒకరు ఎప్పటి నుంచో కోరుతున్నారు.ఖాళీ స్థలాలను ఆదాయ వనరుగా మార్చుకునేందుకు జడ్పీ దృష్టి సారించినా నిబంధనలే అడ్డంకిగా మారాయి. ప్రభుత్వానికి పంపిస్తున్న ప్రతిపాదనలకు త్వరగా మోక్షం కలగడం లేదు. నేరుగా తమ స్థలాలను ఇతరులకు ఇచ్చే అధికారం జడ్పీకి లేదు. దీనికి ప్రభుత్వం నుంచి ఆమోదం తెలపాలి. కేవలం 50 శాతం ప్రభుత్వ వాటా ఉన్న సంస్థలకే బదలాయించే అవకాశం ఉంది.
aakramanala parvam (krishnajilla) - Latest Telugu News Telugumuchatlu.com
jillaalo jadpeeki chendina palu sthalaalu akramaarkula paramavutunnaayi. chala chotla viluvaina bhoomulu aakramanala cheralo maggutunnayi. chala vaatiki kaneesam dastraalu kuudaa lekapovadamto akramaarkulaku varamgaa maarindi. chala varaku paatasaalala aatasthalaalu aakramanalaku gurayyai. ee nepathyamlo aastula swaadheenam, parirakshanapai jilla parishatt drushti saarinchindi. revenue adhikaarula saayamtho rikaardulanu pariseelinchi.. maarpu, cherpulu chestunnaru. ee kasarattuku palu addankulu eduravutunnaayi. sarveyarla korata teevramgaa undatamtho ibbandulu eduravutunnaayi.
vijayavada, bandaru, gudiwada, noojiveedu divisionlalo kalipi mottam jillaalo 1145.13 ekaraala sthalaalu unnaayi. veetilo atyadhikamgaa jadpi unnata paatasaalalaku sambandhinchi 396.02 ekaraalu, itara paatasaalala bhoomulu 34.40 ekaraalu unnaayi.
aa tarvaata itara jadpi sthalaalu 296.58 ekaraalu unnaayi. sthaanika samsthalaku chendina cheruvulu, baavulu, satraalu, kaaryaalaya bhavanalu, kwari bhoomulu, athithi gruhalu, aasupatrulu indulo taditaraalu unnaayi. jaggayyapeta, gannavaram, chillakallu, kanchikacharlalo khaalii bhoomulu unnaayi. gatha paalakavargaalu veeti parirakshanapai drushti saarinchakapovadamto akramaarkulu aadinde aatagaa maarindi. palu chotla bhoomulu anyaakraantamayyaayi. daatalu appatlo ichina sthalaalanu jadpi paeruna konnichotla marchaledu. deenni avakaasamgaa teesukuni paakshikamgaa aakraminchesaaru. indulo paatasaalala sthalaale ekkuvagaa unnaayi.
sthalaala parirakshana vishayamlo prajaapratinidhulu peddagaa drushti saarinchakapovadamto ella tarabadi samasya aparishkrutamgaa migilipotondi. chala vaati vishayamlo kortullo kesulu nadustunnaayi. revenue adhikaarulu kuudaa spandinchadam ledu. chala mandi prajaapratinidhulu aakramanadaarulaku vattaasu palukutunnaru. vaari cheralo unna vaatini kramabaddheekarinchaalani jilla parishattupai ottidi testunnaru. nandigaamalooni sarve nem. 471/2, 472/3loo kwari praantam undi. deenni paluvuru aakraminchi nivasam untunnaru. ee sthalaanni vaari paerita kramabaddheekarinchaalani prajaapratinidhi okaru gattigaa demande chestunnaru.
kaikaluru niyojakavargamlonu ide paristhiti. kalidindi mandalam korukollu cheruvu aakramanaku gurai 17 mandi anubhavamlo undi. ee sthalaanni aakraminchukunnavaari paerita pattaalu ippinchaalani prajaapratinidhi okaru eppati nuncho korutunnaru.khaalii sthalaalanu aadaaya vanarugaa maarchukunenduku jadpi drushti saarinchinaa nibandhanale addankigaa marai. prabhutvaaniki pampistunna pratipaadanalaku twaragaa moksham kalagadam ledu. nerugaa tama sthalaalanu itarulaku iche adhikaaram jadpeeki ledu. deeniki prabhutvam nunchi aamodam telapali. kevalam 50 saatam prabhutva wata unna samsthalake badalaayinche avakaasam undi.